Tietoa Puistopolun peruskoulun ja päiväkoti Mustakiven tutkimuksesta ja korjauksista

Mustakiven korttelitalossa (Pohjavedenkatu 3) on tehty kattava rakenteiden kuntotutkimus. Korttelitalossa sijaitsevat Puistopolun peruskoulun yläkoulu sekä päiväkoti Mustakivi.

Tutkimuksen perusteella sisäilman laatuun vaikuttavat todennäköisesti päiväkodin ja liikuntasalin ulkoseinien mikrobivauriot. Muut ulkoseinät ovat pääosin kunnossa. Vaurioituneiden seinien tiiviyttä ja vaurioiden vaikutusta sisäilmaan tutkitaan kesän aikana. Ulkoseinien korjaussuunnittelu on aloitettu.

Lisäksi sisäilmaan voivat vaikuttaa liikuntasalin betonilaatan yläpuolisen eristeen ja puurungon mikrobivauriot ulkoseinän vierustalla. Kyseisen vaurion laajuutta selvitetään kesän aikana.

Jo aiemmin on havaittu, että ikkunoiden ala- ja yläosissa on vaurioita ja rakennusvirheitä. Rakennuksessa korjataan parhaillaan kyseisiä vaurioita sekä uusitaan ikkunarakenteita ja lasiseiniä. Kyseiset korjaukset valmistuvat vuoden loppuun mennessä.

**Lisätiedot**

*Helsingin kaupunki, kaupunkiympäristö*

Sisäilma-asiantuntija Kirsi Torikka-Jalkanen (tutkimukset)

Puh. 09 310 38633

kirsi.torikka@hel.fi

Rakennuttajainsinööri Janita Viljander (korjaukset)

Puh. 09 310 76542

janita.viljander@hel.fi